Working with Windows Registry using VB.NET - CodeProject 10,728,071 members (65,964 online) CodeProject::Workspaces
Delete Registry key on Uninstall Pradeep Sattikar17-Oct-07 23:26 hello,
Last Visit: 31-Dec-99 18:00 Last Update: 13-Jul-14 2:31Refresh1 Mooimaaksessie – Naomi Combrink (30): Jy moenie ’n mooi uiterlike onderskat nie | SARIE
FOTO: Veronique Mills	1 September 2014
Mooimaaksessie – Naomi Combrink (30): Jy moenie ’n mooi uiterlike onderskat nie	deur Glamour Makeover-mooimaakspan
Naomi Combrink (30) van Proteahoogte in die Wes-Kaap bestuur haar eie onderneming. Haar familie en vriende het vir haar dié mooimaaksessie as ’n geskenk vir haar 30ste verjaarsdag gegee.
Naomi se voor- en ná-foto
Ek was BAIE verras! Ek het nie ’n idee gehad wat om te verwag nie. Ek was wel bang my persoonlikheid (ek is glad nie ’n poppie nie) gaan nie weerspieël word nie. Ek was verras dat hulle my so goed opgesom het.
Ek sal my dalk nie elke dag so perfek kan mooimaak nie, maar ek het goeie grimeerwenke en oulike idees vir uitrustings gekry. Ek sal definitief probeer om meer gereeld moeite te doen.
Dit het dit beslis ’n hupstoot gegee. Ek het ook geleer dat jou mooi van binne na buite straal as jy goed voel oor jouself en in jouself glo. Jy moet dit nie onderskat nie.
Naomi het die mooiste blou oë wat ek beklemtoon het met ’n donker rokerige-oog-voorkoms (smokey eye). Ek het vir haar vals wimpers aangesit wat haar mooi oogvorm perfek afgerond het. Ek het haar veltoon ’n egalige voorkoms gegee met ’n onderlaag en haar natuurlike lipkleur beklemtoon met ’n perskekleurige lipstiffie. Naomi het beeldskoon gelyk!
Waar om te begin met Naomi se mooimaak!? Sy het haar nuwe voorkoms met ’n breë glimlag gedra. Sy het asemrowend gelyk in die swart trui met silwer detail op die skouers. Dit het gesorg vir ’n dramaties en smeulende voorkoms. Die tiermotief-bloes het dadelik vir Naomi op haar gemak gemaak. Sy was mal daaroor! Naomi het elke uitrusting met selfvertoue gedra. Haar oë en persoonlikheid het met die kamera gepraat. Haar mooimaaksessie was regtig iets besonders.
Naomi het skaam voorgekom toe ek haar ontmoet het, maar sjoe, weet sy hoe om met die kamera te flankeer! Die grimering en klere het perfek by haar gepas! Sy was so gemaklik om voor die kamera te wees en ek was mal daaroor om haar in die ateljee te hê!
Naomi se suster en vriendinne het haar verras met ’n moomaaksessie. Naomi is nie ’n girly girl nie. Sy is funky en fun. Wat vir ons uitgestaan het, is dat ons haar persoonlikheid so mooi vasgevang het. Die grimering was bietjie donkerder as ons ander mooimaaksessies en ons het ook donkerder klere gekies. Die agtergrond waarteen ons geskiet het, was ook donkerder as vir die meeste van ons ander mooimaaksessies.